钦定古今图书集成/明伦汇编/氏族典/第339卷 > 刘光祖
## 钦定古今图书集成/明伦汇编/氏族典/第339卷 > 刘光祖

按《宋史刘光祖传》，“光祖，字德修，简州阳安人。登进士
第，除太学正，迁校书郎。光宗即位，除殿中侍御史，徙
太府少卿。求去不已，除江西提刑，又改夔州。宁宗即
位，除侍御史，改司农少卿，进起居舍人。赵汝愚既罢
相，韩𠈁胄擅朝，遂目士大夫为伪学逆党，禁锢之。光
祖撰《涪州学记》，谏官指为谤讪，夺职，谪居房州。久之”，
复职，进直宝谟阁，除潼川路提刑。𠈁胄诛，诏除右文
殿修撰，以宝谟阁直学士知潼川府，升显谟阁直学士、提举玉隆万寿宫。嘉定十五年卒，谥“文节。”